Suler

se inndeling!

Sulefamilien eller suler (Sulidae) er en gruppe pelagiske overflatebeitende sjøfugler i ordenen av sulefugler (Suliforms). Familien består av ti arter med i alt 19 taxa, som er fordelt i tre slekter. Kun én art hekker i Europa, inkludert langs kysten av Norge.

Biologi 
Suler er mellomstore fugler og måler typisk omkring  i lengde og kjønnene er ganske like. Fjærdrakten er generelt hvit med sort på vingene eller brun med hvit buk. Dette er sjøfugler med lange, smale og spisse vinger. Vingespennet måler gjerne omkring . De nedre ekstremitetene er korte og av og til kraftig utfarget, men føttene er store og har svømmehud mellom tærne. Halsen er lang og kraftig og går nesten i ett med hodet, som har en halvlangt konisk og ganske kraftig nebb.

Suler er svært dyktige flygere som tilbringer mye tid på vingene. En ny studie (2021) har avdekt at den sorte eller svært mørke ytterdelen av vingene hos mange sjøfugler gir en aerodynamisk fordel, fordi den mørke fargen reduserer luftmotstanden.

Sulenes komiske kurtise og fremvisningen av artenes fargede føtter til potensielle venner, sammen med deres resolutte tilstedeværelse ved reirene og den relative tregheten på land, ga opphav til det engelske navnet på disse fuglene. Men til sjøs, der de tilbringer mesteparten av livet, er sulene for det mest kun et imponerende rovdyr. Ved å sakse de lange vingene bakover, stuper de fra store høyder i jakten på fisk nær overflaten. Fuglene skjærer ned i vannet med hastigheter over 100 km/t. Det er dermed ingen tilfeldighet at de mangler ytre nesebor. Å sitte i en liten båt blant en flokk suler som syder i vannet er en av de mest spennende opplevelsene en ornitolog kan ha, hevder Winkler, Billerman & Lovette (2020).

Artene hekker i kolonier, i trær, klipper, bratte fuglefjell og på flate holmer.

Inndeling 
Inndelingen følger HBW Alive og Illustrated Checklist of the Birds of the World, i henhold til del Hoyo & Collar (2014) og Carboneras & Bonan (2018). Norske navn følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

 Aequornithes, (vannrovfugler)
 Ciconiiformes, storkefugler
 Gaviiformes, lomfugler
 Pelecaniformes, pelikanfugler
 Procellariiformes, stormfugler
 Sphenisciformes, pingvinfugler 
 Suliformes, sulefugler
 Fregatidae, fregattfuglfamilien
 Sulidae, sulefamilien (3 slekter, 10 arter)
 Papasula (monotypisk)
 P. abbotti, christmassule
 Morus (3 arter)
 M. bassanus, havsule
 M. capensis, kappsule
 M. serrator, australsule
 Sula (6 arter)
 S. sula, rødfotsule
 S. leucogaster, brunsule
 S. nebouxii, blåfotsule
 S. variegata, humboldtsule
 S. dactylatra, maskesule
 S. granti, nazcasule
 Phalacrocoracidae, skarvefamilien
 Anhingidae, slangehalsfamilien

Systematikk 
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.

Referanser

Kilder 
Store norske leksikon (https://snl.no/suler)

Eksterne lenker 
 

Sulefugler